CELEX: C2007/129/40
Language: bg
Date: 2007-06-09 00:00:00
Title: Дело T-115/07: Иск, предявен на 13 април 2007 г. — Last Minute Network/СХВП — Last Minute Tour (LAST MINUTE TOUR)

9.6.2007   
            
            
               BG
            
            
               Официален вестник на Европейския съюз
            
            
               C 129/23
            
         Иск, предявен на 13 април 2007 г. — Last Minute Network/СХВП — Last Minute Tour (LAST MINUTE TOUR)
   (Дело T-115/07)
   (2007/C 129/40)
   Език, на който е предявен искът: английски
   Страни
   
      Ищец: Last Minute Network Ltd (Лондон, Обединено кралство) (представител: P. Brownlow, solicitor)
   
      Ответник: Служба за хармонизация във вътрешния пазар (марки и дизайни)
   
      Другастранав производството пред апелативния състав: Last Minute Tour SpA (Милано, Италия)
   Искания на ищеца
   
               —
            
            
               да се отмени изцяло решението на втория апелативен състав на ответника — Службата за хармонизация във вътрешния пазар (марки и дизайни) от 8 февруари 2007 г.;
            
         
               —
            
            
               да се обяви недействителността на марка на Общността № 1 552 231 относно клас 16;
            
         
               —
            
            
               да се осъди ответника да заплати разноските.
            
         Правни основания и основни доводи
   
      Регистрирана марка на Общността, предмет наиска за обявяване на недействителност: Фигуративна марка „LAST MINUTE TOUR “за стоки и услуги от класове 16, 39 и 42 — марка на Общността № 1 552 231
   
      Притежател на марката на Общността: Last Minute Tour SpA
   
      Страна, която иска обявяване на недействителността на марката на Общността: Ищецът
   
      Право върху марката на страната, която иска обявяване на недействителността: Националната нерегистрирана словна марка „LASTMINUTE.COM “за услуги от класове 39 и 42
   
      Решение на отдела по заличаването: Обявяване на недействителност на марката на Общността за услуги от класове 39 и 42 и отхвърляне на искането за обявяване на недействителност за стоки от клас 16
   
      Решение на апелативния състав: Отхвърляне на жалбата, с която ищецът претендира частична отмяна на решението на отдела по заличаването, с цел да се обявяви недействителност също и за стоките от клас 16
   
      Правни основания: Нарушение на член 8, параграф 1, буква б) и параграф 4 от Регламент (ЕО) № 40/94 на Съвета, тъй като апелативният състав неправилно е приел, че нерегистрираната марка на ищеца не му предоставя правото да забрани използването на заявената марка в Обединеното кралство и неправилно е приложил критерия за установяване на вероятност от объркване